Kaviareň

Kaviareň je zvyčajne menšie pohostinské zariadenie, v ktorom sa podávajú rôzne druhy káv, čajov a iných teplých a studených alkoholických aj nealkoholických nápojov, ako aj užší sortiment zákuskov a lahôdok. Kaviarne boli pôvodne určené iba na podávanie kávy. Prvé vznikli po roku 1550 v Istanbule, od polovice 17. storočia aj inde v Európe, napr. okolo roku 1685 vo Viedni. Koncom 18. storočia sa stávali centrami politických debát, počas 19. a 20. storočia boli strediskami umeleckého a kultúrneho života veľkých miest. V tomto ohľade boli preslávené najmä parížske kaviarne. Na atmosfére klasickej kaviarne sa značne podieľa interiér a mobiliár. Z bratislavských kaviarní bola významná kaviareň Štefánka, ktorá bola počas 30. a 40. rokov 20. storočia miestom, kde sa stretávala bratislavská bohéma. Referencie Literatúra Pössl, Martin (2010), Káva jako životní styl, Praha: Grada Publishing, str. 21-28, ISBN 80-247-2822-2, http://books.google.sk/books?id=bMXzheyO6eAC&pg=PA21 ČTK (2007), „Slávne bratislavské kaviarne lákajú históriou“, SME, 2007-09-30, http://www.sme.sk/c/3511959/slavne-bratislavske-kaviarne-lakaju-historiou.html, dost. 2015-02-03 Pozri aj barista internetová kaviareň Iné projekty Commons ponúka multimediálne súbory na tému Kaviareň